קוצן (כריש)

קוצן (שם מדעי: Squalus) הוא סוג של דג דמויי כריש, מהנפוצים שבכרישי החוף הים התיכוני, מאזור החוף ועד לעומק 100 מטר. שמו ניתן לו בשל קוץ גדול, המזדקר לפני שני סנפירי הגב.
צבעו של הקוצן חום בהיר, וגחונו בהיר. גודלו מגיע עד 1.2 מטרים.
הקוצן הוא דג קרקע, הניזון מבעלי חיים אחרים.

רבייה 
לזכר הקוצן איבר חיצוני מיוחד, המשמש להעברת הזרע אל תוך פתח המין של הנקבות.
הפריית הביצים הבשלות היא אפוא פנימית, והריון הנקבה נמשך 22 חודשים.
מספר הולדות המתפתח ברחמה של נקבה אחת הוא 6-11, וגודלם בעת ההשרצה 25-35 ס"מ.
רביית הקוצנים מתרחשת כל חודשי השנה, ואינה מוגבלת לעונה מסוימת.
לקראת ההשרצה מתקרבת הנקבה למים הרדודים שליד החוף.

כמזון 
בארצות רבות השוכנות לחופי הים התיכון נאכל בשר הקוצנים, ומכבדיהם מכינים שמן דגים.

מינים

קישורים חיצוניים

בעלי חיים שתוארו ב-1758
טקסונים שתוארו בידי קארולוס ליניאוס
קוצניים (כרישים)